Diari Oficial de la Generalitat Valenciana


Sumari del DOGV 4884, del 16-11-2004 (2004/11708)

Actuacions de juí verbal de desnonament número 18/2004. Cèdula de notificació.
------------------------------------------------------------------------------

### Dades del document

Número de DOGV
:   4884

Data del DOGV
:   16-11-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/11917


Organisme emissor
:   Jutjat de Primera Instància Número 10 de València

Tipus de document
:   Anunci

Actuacions de juí verbal de desnonament número 18/2004. Cèdula de notificació. [2004/Q11080]
  
Procediment: assumpte civil 18/2004
  
José Ramón González Ordóñez, secretari del Jutjat de Primera Instància número 10 de València, faig saber:
  
Que en les actuacions de juí verbal número 18/2004, que se seguixen a instàncies d'Adrián Fernández Ballaneda contra Igor Ignatov i Naumenko Vacheslan, amb data 30 de setembre de 2004, s'ha dictat sentència, que té l'encapçalament i la part dispositiva que diuen així:
  
«Sentència
  
En nom de sa majestat el rei.
  
València, 30 de setembre de 2004
  
Juan Carlos Artero Mora, magistrat jutge del Jutjat de Primera Instància número 10 de València, ha vist i examinat les actuacions de juí verbal (desnonament per falta de pagament) número 18/2004, promogudes per la procuradora Carolina Teschendorff Cerezo, en nom i representació d'Adrián Fernández Ballaneda, contra Igor Ignatov i Naumenko Vacheslav, amb domicili al carrer de Benicarló, número 8, porta 17a (València), en reclamació de la quantitat de 3.600 euros; aquell com a actor i estos com a demandats, dicta la resolució següent.
  
Decisió
  
Que amb l'estimació de la demanda interposada per Adrián Fernández Ballaneda, representat processalment per la procuradora dels tribunals Carolina Teschendorff Cerezo, contra Igor Ignatov i Naumenko Vacheslav, declare resolt el contracte d'arrendament subscrit entre les parts i que fa referència a l'habitatge litigiós situat a València, carrer de Benicarló, número 8, porta 17a, i, en conseqüència, condemne els demandats esmentats perquè deixen lliure, vacu, expedit i a disposició de la part actora l'immoble esmentat, amb l'advertència que, si no ho verifiquen voluntàriament, es procedirà al llançament el dia i hora assenyalats, si així ho demana la part actora. Així mateix, condemne els demandats perquè solidàriament paguen a l'actor la quantitat de sis mil (6.000) euros, així com les rendes que es reporten fins que es lliure la possessió de l'habitatge objecte d'esta litis. Condemne, a més a més, la part demandada al pagament de les costes processals causades.
  
Notifiqueu esta sentència a les persones interessades, en compliment de l'establit en l'apartat 4 de l'article 248 de la Llei Orgànica del Poder Judicial, i feu-los saber que esta sentència no és ferma, i que és susceptible de recurs d'apel·lació que cal preparar davant d'este jutjat en el termini de cinc dies, comptadors des del sendemà de la notificació. L'escrit que prepara el recurs s'ha de limitar a citar la resolució apel·lada i manifestar la voluntat de recórrer amb expressió dels pronunciaments que impugna, així com a manifestar i acreditar per escrit tindre pagades les rendes vençudes, d'acord amb el que disposen els articles 457 i 449.1 de la nova Llei d'Enjudiciament Civil.
  
Que el secretari expedisca un testimoniatge de la present resolució, el qual s'unirà a les actuacions en què es va dictar, i porte l'original al llibre de sentències (d'acord amb l'establit en l'article 265 de la LOPJ).
  
Esta és la meua sentència, jutjat en primera instància, que pronuncie, mane i firme».
  
I perquè conste i valga de notificació en forma al demandat, Igor Ignatov, que es troba en parador ignorat, i perquè es publique en el butlletí oficial de la Generalitat Valenciana, expedisc i firme el present.